РЕГЛАМЕНТ (ЕО) № 1046/2007 НА КОМИСИЯТА
от 11 септември 2007 година
за изменение на Регламент (ЕО) № 712/2007 относно количествата, пуснати на постоянен търг за препродажба на зърнени култури на пазара на Общността, държани от интервенционните агенции на държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 6 от него,
като има предвид, че:
(1)
С Регламент (ЕО) № 712/2007 на Комисията (2) се откриват постоянни тръжни процедури за препродажба на пазара на Общността на зърнени култури, държани от интервенционните агенции на държавите-членки. В приложение I към посочения регламент се предвиждат 29 244 тона мека пшеница, държани от унгарската интервенционна агенция.
(2)
В рамките на ежеседмичните съобщения, предвидени в член 11а от Регламент (ЕО) № 824/2000 на Комисията от 19 април 2000 г. за установяване на процедури за приемане на зърнените култури от интервенционните агенции и за установяване на методи за анализ за определяне на качеството на зърното (3), унгарските власти съобщиха за загуба в размер на 742 тона мека пшеница.
(3)
В Регламент (ЕО) № 1539/2006 на Комисията от 13 октомври 2006 г. за приемане на план за разпределяне между държавите-членки на ресурси, начислими към финансовата 2007 година, за снабдяването с храна от интервенционните складове в полза на най-нуждаещите се лица в Общността (4) се определя, наред с други неща, и количеството от всеки вид продукт, който следва да се изтегли от запасите, съхранявани от интервенционните агенции. Сред тези количества в точка 10 от приложение III към Регламент (ЕО) № 1539/2006 се посочват, под формата на разрешени прехвърляния в рамките на Общността, 3 610 тона мека пшеница, държани от унгарските интервенционни агенции и предназначени за Словения. С оглед пълната организация по прехвърлянето, унгарските власти следва да си възвърнат 1 000 тона мека пшеница, включени понастоящем в тръжната процедура по силата на Регламент (ЕО) № 712/2007.
(4)
Регламент (ЕО) № 712/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 712/2007 се заменя с текста в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 септември 2007 година.